Publication: Magyar Közlöny
Issue: MK-2005-168 (Year: 2005, Number: 168)
Era: 2004-2010
Section: Az 1996. évi XXI. törvény és az Országos Területfejlesztési Koncepció 1998-as elfogadása óta
Paragraph Index: 3218

13. Energiapolitika Az állam elvi irányítási, orientálási és szabályozási feladatokat tölt be a privatizált energiagazdálkodók körében, a társadalom energiaellátása érdekében viszont kifejezetten szabályozó szerepet lát el az egész ország területén. Az energiaágazat így a társadalmigazdasági szempontból hátrányos helyzetû térségek kompenzálásával, az esélyegyenlõség javításával közvetlenül részt vesz a térszerkezet alakításában. – Az ország környezetvédelemmel kapcsolatos kötelezettségvállalásainak értelmében a 2008-2012-es idõszakra hazánk (az 1985-1987-es bázisévhez viszonyítva) 6%-kal csökkenti az üvegházhatású gázok, 50,5%-kal az SO2 emissziót, 17%-kal az NOx (az 1990-es bázisévhez viszonyítva) kibocsátást. 2010-re hazánk az összes energiafelhasználáson belül a megújuló energiafelhasználás részarányát 5,5-6%-ra tervezi növelni. EU-direktíva (2001/77/EK) alapján a villamosenergia-felhasználáson belüli a megújuló energiaforrásokból termelt villamos energia részarányát a 2003. évi 0,77%-ról 3,6%-ra kell növelni. – EU-követelményként valamennyi régióban el kell végezni a megújuló energiaforrások mennyiségi és szerkezeti felmérését, és megtervezni az alkalmazás menetrendjét, melynek kapcsolódása a környezetvédelmi és agrárfejlesztési elképzelésekhez – a szociálpolitikai, foglalkoztatáspolitikai és vidékfejlesztési szempontok figyelembe vételével – mindenképpen indokolt. – A régiók részesítsék elõnyben azokat a megújuló energiaforrásokra (pl. termálvizek) épülõ fejlesztéseket, melyek egyéb környezeti állapot javulást is eredményeznek. – Az energetikai célú növénytermesztés elterjesztésének felgyorsítása, a mezõgazdasági melléktermékek energetikai célú felhasználási módszerének kidolgozására, és az erdõtelepítésekkel növekvõ erdei biomasszában lévõ lehetõségek további kiaknázására helyezendõ a hangsúly, a háttér infrastruktúrákkal egyetemben. – Fokozni célszerû az ország biomassza-elõállítását, melyre az alábbi térségek alkalmasak leginkább: · a szántóföldi növénytermesztés alól kivont területek, · a Nemzeti Agrár-környezetvédelmi Program (NAkP) erre alkalmas területei. – Az ország alföldi részein található tanyás térségek megújuló energiaforrással történõ ellátása kiemelt feladat. – További támogatás biztosítása a lakásés házfelújítási programokhoz az energiahatékonyság, energiamegtakarítás fokozása érdekében.

Source: https://magyarkozlony.hu/hivatalos-lapok/bd25a8d4258356318d0cbe5f63bd9b460c2bbdad/dokumentumok/15f51b3e24c89be23e9dac4198d569b7c5de633b/letoltes